Finn Kristian Hannestad

Finn Kristian Hannestad (født 14. mars 1961) er en norsk offiser og flyger. Han ble utnevnt til graden generalmajor 1. januar 2008Ny generalinspektør for Luftforsvaret , Forsvaret, 17. september 2010, besøkt 25. september 2010., da han fikk stillingen som Sjef operasjonsstaben ved Forsvarets operative hovedkvarter (FOH). Fra 2010 til 2014 var han generalinspektør for Luftforsvaret. Han var forsvarsattaché ved Norges ambassade i Washington, USA fra 2014 til 2018. Deretter var Hannestad sjef for Forsvarets veterantjeneste og Forsvarets veteraninspektør frem til 1. april 2021.  

Hannestad er utdannet fra Luftforsvarets flygeskole, Luftkrigsskolen, Forsvarets stabsskole og U.S. Air War College. Han har vært flyger, vingsjef, nestkommanderende og sjef for 338 skvadron, sjef for F-16 bidraget under Operation Allied Force i Kosovo, sjef for operasjonsgruppen ved Bodø hovedflystasjon, sjef for Forsvarets presse- og informasjonsavdeling, assisterende stabssjef ved NATO Allied Air Component Command Headquarters i Ramstein i Tyskland og sjef for operasjonsstaben ved det som da het Fellesoperativt hovedkvarter.

I statsråd 17. september 2010 ble Hannestad utnevnt til Generalinspektør for Luftforsvaret.Offisielt fra statsråd 17. september 2010, regjeringen.no, besøkt 25. september 2010. Han tiltrådte stillingen 1. oktober 2010 og ble da tildelt Forsvarsmedaljen med laurbærgren.   

 Litteratur 
 Maaø, Ole Jørn/Sanderød, Steinar (red) (2017). Luftforsvarets historie – sett ovenfra. Fagbokforlaget. ISBN 978-82-450-2183-7

 Referanser 

Kategori:Generalinspektør for Luftforsvaret
Kategori:Norske flyvere
Kategori:Forsvarsmedaljen med laurbærgren
Kategori:Forsvarsmedaljen
Kategori:Fødsler i 1961